Diari Oficial de la Generalitat Valenciana


Sumari del DOGV 6105, del 18-09-2009 (2009/10456)

RESOLUCIÓ de 20 de juliol de 2009, del conseller de Medi Ambient, Aigua, Urbanisme i Habitatge, per la qual s'aproven els documents reconeguts per a la qualitat en l'edificació següents: Guia per a la Inspecció i Avaluació Complementària d'estructures de formigó en edificis existents i Guia d'Intervenció en estructures de formigó en edificis existents.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6105

Data del DOGV
:   18-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10621


Data del document
:   20-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * reglamentació de la construcció
    * habitatge
    * legislació
    * indústria de la construcció

RESOLUCIÓ de 20 de juliol de 2009, del conseller de Medi Ambient, Aigua, Urbanisme i Habitatge, per la qual s'aproven els documents reconeguts per a la qualitat en l'edificació següents: Guia per a la Inspecció i Avaluació Complementària d'estructures de formigó en edificis existents i Guia d'Intervenció en estructures de formigó en edificis existents. [2009/10540]  
A iniciativa de l'Institut Valencià de l'Edificació, la Direcció General d'Habitatge i Projectes Urbans instrueix expedient administratiu a fi d'impulsar l'aprovació del document reconegut identificat en l'encapçalament d'aquest document, d'acord amb els següents   
Fets  
U. L'Institut Valencià de l'Edificació va sol·licitar el 3 de setembre de 2008 l'aprovació de la Guia per a la Inspecció i Avaluació Complementària d'estructures de formigó en edificis existents y la Guia d'Intervenció en estructures de formigó en edificis existents.com a documents reconeguts per a la qualitat en l'edificació, d'acord amb el Decret 132/2006, de 29 de setembre, del Consell.  
Dos. El 9 de setembre de 2008, la Direcció General d'Habitatge i Projectes Urbans va obrir tràmit d'audiència pública, amb la finalitat que les entitats o associacions interessades aportaren quantes al·legacions, observacions o indicacions tingueren per convenient manifestar als textos remesos.  
Tres. Davant de les al·legacions formulades per les entitats intervinents en el tràmit d'audiència pública, es van elaborar els textos definitius de cadascun dels documents, incorporant les al·legacions que, després de l'anàlisi i avaluació, es van prendre en consideració a fi de millorar els textos inicials proposats.  
A aquests fets són d'aplicació els següents  
Fonaments de dret  
Primer. Aquest òrgan és el competent per a l'aprovació d'aquests documents reconeguts, conforme s'estableix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
Segon. L'Institut Valencià de l'Edificació és competent per a instar l'aprovació d'aquests documents reconeguts, segons el que disposa l'article 7 del Decret 132/2006.  
Tercer. L'objecte d'aquests documents reconeguts apareix tipificat en l'article 4, apartat b) del Decret 132/2006, en concordança amb el que estipula, així mateix, l'article 4 del Reial decret 314/2006, de 17 de març, pel qual s'aprova el Codi tècnic de l'edificació.  
Quart. Per a l'aprovació d'aquests documents reconeguts s'ha seguit el procediment indicat en el capítol II del Decret 132/2006.  
Per raó de tot el que antecedeix, resolc:  
Aprovar els documents reconeguts per a la qualitat en l'edificació denominats:  
- Guia per a la Inspecció i Avaluació Complementària d'estructures de formigó en edificis existents amb el codi DRB/05/09.  
- Guia d'Intervenció en estructures de formigó en edificis existents amb el codi DRB/06/09.  
Aquests documents reconeguts seran inscrits en el Registre Especial de Documents Reconeguts d'acord amb el que preveu l'article 10 del Decret 132/2006, de 29 de setembre.  
Contra aquesta resolució, que posa fi a via administrativa, es pot interposar, amb caràcter potestatiu, recurs de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de la publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
València, 20 de juliol de 2009.- El conseller de Medi Ambient, Aigua, Urbanisme i Habitatge: José Ramón García Antón.